Rautalampi.fi

Rautalammin museon Metsäsuomalaiset-näyttely kirjastolla
2022-06-30 - 2022-09-12 | Rautalampi, Rautalammintie 4, Rautalampi, Pohjois-Savo, 77700, Suomi
Metsäsuomalaiset olivat etenkin Keski-Suomesta ja Savosta, kuten Rautalammin emäpitäjän alueelta, Keski-Skandinavian havumetsävyöhykkeelle muuttaneita asukkaita. Muuttajat olivat etupäässä kaskiviljelijöitä. Ruotsiin ja myöhemmin Norjaan muutti Suomesta vuosien 1580–1640 välisenä aikana arviolta noin 13 000 asukasta. Savolaiset veivät mukanaan uudelle asuinseudulle omat elinkeinonsa ja kulttuurinsa. Osa metsäsuomalaisista lähti uudisasukkaiksi aina Pohjois-Amerikan Delawareen saakka.
Rautalammin museon tuottamassa näyttelyssä esitellään metsäsuomalaisten taustoja, kulttuuria ja elämää uusilla asuinalueilla. Näyttelyssä olevat savolaiseen kulttuuriperinteeseen liittyvät esineet ovat peräisin Rautalammin museon kokoelmista.
Kirjaston näyttelytilaan on vapaa pääsy, avoinna kirjaston aukioloaikoina. Linkki kirjaston kotisivuille.
Rautalammin museon päärakennus on kuluvana kesänä suljettu remontin takia, mutta ulkomuseoalue sekä museokauppa palvelevat. Linkki Museon kotisivuille.
Kuvassa:
Niittahon Jussi eli Johannes Johansson Oinonen oli suomalaismetsien viimeisimpiä savolaismurteen taitajia. Jussi vieraili myös Rautalammin 400-vuotisjuhlilla vuonna 1961.
Kuvassa Jussin kanssa rautalampilainen Marja-Leena Ottavainen. Kuva on otettu Rautalammin museon ulkomuseolaueella olevan Matilan aitan edessä. Aitta on peräisin 1700-luvun puolivälistä.

Maaottelumarssi 2022
2022-09-03 09:30 - 12:00 (Europe/Helsinki) | Törmälän loma- ja kurssikeskus, Konnekoskentie 552, Rautalampi, 77700, Suomi
Rautalammin reserviläisyhdistykset järjestävät marssitapahtuman lauantaina 3.9.2022 Törmälän alueella, osoite: Konnekoskentie 552, Rautalampi. Marssi on muistomarssi vuoden 1941 järjestetylle maaottelumarssille. Marssimatka on vähintään 10 kilometrin yhtämittainen marssi, joka järjestetään Törmälän ja kansallispuiston lähialueella. Marssille ei aseteta vaatimuksia varustuksen osalta ja marssijat osallistuvat omalla vastuulla tapahtumaa. Marssille järjestetään juomapiste tai tarvittavasta juomisesta huolehtii osallistuja itse. Marssille lähtijöiden ilmoittautuminen Törmälän parkkipaikan läheisyydessä klo. 9.00 alkaen, marssille lähdetään klo. 10.00. Marssille osallistujille on tarjolla hernekeittoa suorituksen jälkeen. Marssi tapahtuma on avoin kaikille !
Tervetuloa !
Lisätietoja tarvittaessa: 040-8206681

Ikääntyneiden terveysliikuntaa
2022-09-05 09:30 - 10:15 | Rautalampi, Rautalammintie 4, Rautalampi, Pohjois-Savo, 77700, Suomi
Ikääntyneiden terveysliikuntaa 29.8.2022 alkaen
maanantaisin klo 9.30-10.15 lukion liikuntasalissa.
Tervetuloa mukaan liikkumaan!

Pikku-Pestuut
2022-09-09 09:00 - 11:30 | Matti Lohen koulu, Koulutie 14, Rautalampi, 77700, Suomi
Matti-Lohen koulun alakoulu järjestää Pikku-Pestuut Rautalammin Pestuumarkkinoiden aattona, perjantaina 9.9. klo 9.00-11.30 Matti Lohen koululla. Kahvio, myyntituotteita, kirppis, onnenpyörä sekä puuhapisteitä. Lämpimästi tervetuloa!

Jalkapallon paikallisottelu 2022
2022-09-09 17:30 - 18:45 | Rautalammin urheilukenttä, Turkkilanvuorentie, Rautalampi, 77700, Suomi
Pestuuviikonlopun urheilullisesta osuudesta vastaa perjantain osalta paikallisten jalkapallokuuluisuuksien värittämä jalkapallopeli! 2×35 min erät.
RautU:n kahvio ja makkaranmyyntiä.

Pestuurock
2022-09-09 19:30 | Pestuulava, Kuopiontie 34, Rautalampi, Pohjois-Savo, 77700, Suomi
Rautalammin Pestuumarkkinoiden viikonlopun musiikkianti starttaa perjantaina Pestuurockilla! Lavalla paikallisia rokkibändejä: Rapulateatteri, Peace Frogs Plays the Doors sekä nuorten bändi Purple Rain!
Katso koko Pestuumarkkinoiden ohjelma: Rautalammin Pestuumarkkinoiden kotisivut

Digitukea kirjastolla
2022-09-14 10:00 - 12:00 | Rautalampi, Rautalammintie 4, Rautalampi, Pohjois-Savo, 77700, Suomi
Onko ongelmia puhelimen päivityksen kanssa tai sähköisessä asioinnissa? Syksyn aikana digituki tavattavissa kerran kuukaudessa kirjaston musiikkihuoneessa. Tervetuloa käymään niin ratkotaan ongelmia yhdessä!

Studia Generalia Metsäsuomalaiset
2022-09-18 16:00 - 17:30 | Mattila, Kuopiontie 2, Rautalampi, 77700
Studia Generalia -luento ”Metsäsuomalaiset”. Luennoitsijana metsäsuomalaisuustutkija, filosofian ja teologian maisteri Ella Penttinen.
Luennon lisäksi on ”Tuli tuopi kuuman raudan” -runolauluesitys. Runolaulu on tuhansia vuosia vanhaa itämerensuomalaista perinnettä – paljon muutakin kuin Kalevala. Tapahtumassa kuullaan ja lauletaan yhdessä vanhoja kalevalamittaisia runoja Rautalammilta ja Ruotsin suomalaismetsistä. Lauluja laulattavat ja niistä tarinoivat Rautalammilla asuva toimittaja ja taiteilija Kaisa Naukkarinen sekä hankasalmelainen laulaja-lauluntekijä ja musiikkipedagogi Krista Saarikoski. Runolaulanta on sairastapauksen vuoksi peruuntunut, luento-osuus toteutuu suunnitellusti.
Vapaa pääsy. Paikkana Mattilan tupa, Kuopiontie 2.
Tapahtuma järjestetään osana metsäsuomalaisuus-teemavuotta.
Rautalammin kulttuuritoimi kiittää tilan tarjoamisesta Juha Rossin säätiötä.

Taina Ritvasen ja Sirkka Ropposen yhteisnäyttely kirjastolla
2022-09-19 13:00 - 2022-10-21 16:00 | Rautalampi, Rautalammintie 4, Rautalampi, Pohjois-Savo, 77700, Suomi
Taina Ritvanen on harrastanut maalausta 1970 -luvulta alkaen ja Sirkka Ropponen on aloittanut maalausharrastuksen 1990-luvulla.
Näyttely on avoinna kirjaston aukioloaikoina ma ja to klo 13 – 19, ti, ke ja pe klo 10 – 16.

Kennelkerhon näyttelytreenit
2022-09-20 18:00 - 19:00 | Rautalampi, 77700, Suomi
Rautalammin Kennelkerhon näyttelytreenit toukokuussa tiistaisin klo 18
Paikka Sepon Kalusteen piha, Tallivirrantie 8
Match Show helatorstailta peruttu talkooväen puuttuessa -> siirtyy kesäkuulle. Lisätietoa myöhemmin.

Kunnanvaltuuston kokous 20.9.2022 klo 18.00
2022-09-20 18:00 - 19:30 | kunnanvirasto, Rautalammintie 11, Rautalampi, Pohjois-Savo, 77700, Suomi
Kunnanvaltuuston kokous pidetään tiistaina 20.9.2022 klo 18.00 Rautalammin kunnanvirastolla ja se on nähtävillä myös kunnan facebook-sivuilla.
Aiheina mm. lasten ja nuorten hyvinvointisuunnitelman hyväksyminen, sivistys- ja hyvinvointijohtajan vaali, harkinnanvaraisen valtionosuuden korotuksen hakeminen ja Sisä-Savon terveydenhuollon kuntayhtymän purkaminen.

Kerkonkosken yrittäjien pisnesrehvit
2022-09-22 18:00 - 20:00 | Kerkonkosken Seurala, Kerkontie 15, Kerkonjoensuu, 77930
Tervetuloa verkostoitumaan, ideoimaan ja vaihtamaan kuulumisia oman kylän yrittäjien kanssa!
Illan ohjelma on ytimekäs. Tarkoitus on jättää reilusti tilaa vapaalle keskustelulle pullakahvien lomassa. Tilaisuuden alussa Kerkonkosken hanketyöntekijä Johanna Koponen kertoo Kerkolle kylään -hankkeesta ja Rautalammin elinkeinoasiamies Iiro Lyytinen jakaa SavoGrown kuulumisia. Lämpimästi tervetuloa!
Ilmoittautuminen suotavaa, mutta voit myös vain astella ovesta sisään!
Lisätietoja:
Johanna Koponen
kerkollekylaan@gmail.com
puh. 0400 376 585

Kolme kovaa riskitekijää -yleisöluento
2022-09-27 18:30 - 20:00 | Rautalammin kunnanvirasto, Rautalampi, 77700, Suomi
Kardiologi Kati Valtola Kuopion Yliopistollisesta sairaalasta luennoi sydän- ja verisuonitaudeista. Tule kuulemaan, mitkä ovat sydänterveyden kolme kovaa riskitekijää ja miten niihin itse voin vaikuttaa. Luento toteutetaan yhteistyössä Savon Sydänpiirin ja Kuopion kansalaisopiston kanssa.
Luento pidetään Kuopiossa, ja seuraamme sitä etäyhteydellä Rautalammin kunnanvirastolta. Ei ennakkoilmoittautumista.

Vanhustenviikko 2.-9.10.2022
2022-09-30 08:00 - 2022-10-09 17:00 | Rautalampi, Rautalammintie 4, Rautalampi, Pohjois-Savo, 77700, Suomi
Vanhustenviikon teemana on Yhdessä luontoon – joka iän oikeus
Ohjelma:
Perjantaina 30.9.
Teatteriesitys ”Sivulliset” Kirjaston Kivijalka klo 18.00 – 20.30.
Sunnuntaina 2.10.
Mikkelinpäivän iltamessu klo 18.00 – 19.30 kirkossa
Maanantaina 3.10.
Ikääntyneiden terveysliikunta klo 9.30 – 10.15 lukion liikuntasalissa, ohjaaja Raija Mustonen.
Tiistaina 4.10.
Ruskaretki Vuorikalajan laavulle. Kokoontuminen Törmälän parkkipaikalla klo 10.00
Ystäväntupa klo 12.00 -15.00 Valtion virastotalon alakerrassa
Eläkeläisten uinti klo 16.00 – 17.00, vesijuoksu klo 17.30 – 20.00 uimahallissa
Keskiviikkona 5.10.
Taitava Kerkonkoski -taidepaja klo 10.00 – 13.00 Seuralassa Kerkonkoskella
Senioreiden luontotietovisa klo 13.00 kirjastossa, tietäjät palkitaan. Kahvitarjoilu
Ikääntyneiden kuntosalis klo 14.00 – 15.00 Matti Lohen koululla, ohjaaja Ulla Saramäki
Torstaina 6.10.
Ikääntyneiden terveysliikunta klo 13.00 – 13.45 Seuralassa Kerkonkoskella, ohjaaja Raija Mustonen
Kerkonkosken kahvihetki klo 13.45-15.00, musiikkia ja yhdessäoloa Seuralassa
Perjantaina 7.10.
Virsikahvila klo 10.00 – 11.30 Seurakuntatalolla
Eläkeläisten lounastarjous klo 13.00 – 14.00 Ravintola Nuapurissa,
Päivätanssit karaoken tahtiin Annukan vetämänä klo 14.00 alkaen.
Lauantaina 8.10.
Sisä-Savon kansalaisopiston yleisöluento ”Nivelet ja selkä kipuilevat, mikä avuksi?” klo 13.00-14.00 Futuria, Suonenjoki. Kaikille avoin.
Sunnuntai 9.10.
Perhemessu klo 11.00 – 12.30 kirkossa, keittolounas seurakuntatalolla.
Konsertti klo 15.00-17.00 kirkossa, esiintyy Seeli Toivio, sello
